Πηγαδούλια Σερρών

Τα **Πηγαδούλια**, έως το 1927 γνωστά ως **Μαχμουτλή**, είναι εγκαταλελειμμένος οικισμός στον σημερινό Δήμο Σιντικής της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν σε υψόμετρο 425 μέτρων στο Δύσωρο όρος της οροσειράς των Κρουσσίων, σε απόσταση 2,2 χλμ. δυτικά-νοτιοδυτικά από το Θεοδώρειο Σερρών.

## Ονομασία
Η ονομασία *Μαχμουτλή* προέρχεται από την τουρκική γλώσσα και σχετίζεται με το όνομα *Μαχμούτ*, που είναι συνηθισμένο ανδρικό όνομα στην τουρκική και αραβική παράδοση. Το επίθημα *-λή* ή *-λι* στην τουρκική δηλώνει καταγωγή ή σύνδεση με κάποιον τόπο ή πρόσωπο. Επομένως, Μαχμουτλή σημαίνει "ο τόπος του Μαχμούτ" ή "αυτός που κατάγεται από τον Μαχμούτ". Η χρήση τέτοιων ονομάτων είναι συνηθισμένη σε περιοχές που είχαν έντονη οθωμανική παρουσία.

Λόγω αναγραμματισμών, ο οικισμός αναφέρεται σε ιστορικές πηγές και με τις ονομασίες *Μαχμουτλί*, *Μαχμουλή*, *Μαμουτλή*, *Άνω Μαχμουτλή*, *Άνω Μαχμουτλί*, *Άνω Μαχμουτλού*, *Άνω Μαχμολή*, *Πηγαδούλι* και *Πηγαδούλα*. Η ονομασία Άνω Μαχμουτλή χρησιμοποιήθηκε για να διαφοροποιηθεί ο οικισμός από το Κάτω Μαχμουτλή (Μικρομηλιά) της κοινότητας Γιαρδεμλή (Αμυγδαλιές).

## Ιστορία

### Οθωμανική περίοδος
Κατά την περίοδο της Οθωμανικής Αυτοκρατορίας, ο οικισμός ανήκε διοικητικά στον Καζά του Αβρέτ Ισάρ του Σαντζακίου της Θεσσαλονίκης του Βιλαετίου της Θεσσαλονίκης. Ο πληθυσμός του ήταν αμιγώς μουσουλμανικός, όπως πολλοί ακόμη οικισμοί στον ορεινό όγκο των Κρουσσίων στα χρόνια της Τουρκοκρατίας.***' Στην ''«Εθνολογική Στατιστική των Βιλαετίων Θεσσαλονίκης και Μοναστηρίου»'' του Αθανάσιου Χαλκιόπουλου που εκδόθηκε το 1910 στην [[Αθήνα]], ο οικισμός αναφέρεται ως [[Μουσουλμανισμός|μουσουλμανικός]] με πληθυσμό 78 κατοίκων.

=== Σύγχρονη ιστορία ===
Μετά το τέλος των [[Βαλκανικοί πόλεμοι|Βαλκανικών Πολέμων]], περιήλθε στην [[Βασίλειο της Ελλάδας|ελληνική επικράτεια]] και κατά την [[Ελληνική απογραφή 1913|απογραφή του 1913]] είχε πληθυσμό 83 κατοίκων. Με τις μεταναστεύσεις των τουρκικών πληθυσμών που ακολούθησαν, ο οικισμός συρρικνώθηκε.

Κάτοψη του οικισμού και της ευρύτερης περιοχής αποτυπώθηκε σε βρετανικούς στρατιωτικούς χάρτες κατά την περίοδο του [[Μακεδονικό Μέτωπο (Α΄ Παγκόσμιος Πόλεμος)|Μακεδονικού Μετώπου]] του [[Α΄ Παγκόσμιος Πόλεμος|Α΄ Παγκοσμίου Πολέμου]]. Σύμφωνα με αυτούς, το 1918 αποτελούνταν από 11 σπίτια, εκ των οποίων τα 8 ήταν ερείπια.

Το Μαχμουτλή προσαρτήθηκε το 1919 στη νεοσυσταθείσα κοινότητα Ανατολούς ([[Ανατολή Σερρών|Ανατολή]]) της Υποδιοίκησης Κιλκίς του νομού [[Νομός Θεσσαλονίκης|Θεσσαλονίκης]], μαζί με τους οικισμούς Αλασλή ([[Ψυχρονέρι Σερρών|Ψυχρονέρι]]), Εζεντζελή, Ερεσελή ([[Δρυς Σερρών|Δρυς]]), Παγκαρασλή, [[Οδοτμλή Σερρών|Οδοτμλή]], Σαρασλή ([[Αμπελοκόπι Σερρών|Αμπελοκόπι]]) και Τζιν Καγιαλή.****** Το 1925 η κοινότητα αποσπάστηκε από την Υποδιοίκηση Κιλκίς και υπάχθηκε στην Υποδιοίκηση Σιδηροκάστρου του νομού [[Νομός Σερρών|Σερρών]].******

Στο Μαχμουτλή, σύμφωνα με στοιχεία της [[Επιτροπή Αποκατάστασης Προσφύγων|Επιτροπής Αποκαταστάσεως Προσφύγων]], προωθήθηκαν τη δεκαετία του 1920 τουλάχιστον 20 οικογένειες προσφύγων. Με την ανασύστασή του, ο οικισμός μετονομάστηκε το 1927 σε ''Πηγαδούλια'', ενώ κατά την [[Ελληνική απογραφή 1928|ελληνική απογραφή του 1928]] καταγράφηκαν 21 κάτοικοι.

Εγκαταλείφθηκε την περίοδο του [[Μεσοπόλεμος|Μεσοπολέμου]] και καταργήθηκε τυπικά το 1940, καθώς έπαψε να καταγράφεται στις ελληνικές απογραφές. Το 1968 με το ΦΕΚ 146Α΄/6-7-1968, το τοπωνύμιο «''Άνω Μαχμουτλή''» μετονομάστηκε σε «''Κόρακας''»''.***'''

## Πληθυσμός

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής